SZOFTVERLICENC 
(VILÁGSZERTE ÉRVÉNYES, KIVÉVE EURÓPÁT, AFRIKÁT ÉS A KÖZÉP-KELETET)

Ez a jogi dokumentum megállapodást jelent a végfelhasználó és a Wacom Technology Corporation (Wacom) között.

1. Licencátadás. A mellékelt termék készülékszoftverbe ágyazott illetve külön lemezen vagy CD-ROM-on megküldött számítógépes programokat (szoftvereket) tartalmaz. A szoftverlicenc nem kerül eladásra; a felhasználó kizárólag a jelen feltételek alapján, Wacom termékekkel történő felhasználásra szerez licencjogosultságot. A Wacom fenntart magának minden olyan jogot, mely nem kerül itt kimondottan átadásra. A Wacom nem kizárólagos jogot biztosít a szoftvermásolat Wacom termékkel, egyetlen helyszínen történő használatára.

2. A szoftver tulajdonjoga. Noha a szoftver rögzítésére szolgáló termék a felhasználó tulajdonába kerül, maga a szoftver továbbra is a Wacom tulajdonát képezi. A felhasználó elismeri, hogy a szoftver a Wacom tulajdonát képezi, és értékes bizalmas, közzé nem tett – a Wacom által fejlesztett illetve komoly befektetéssel megszerzett – információkat tartalmaz, köztük adatfeldolgozásra alkalmas algoritmusokat, találmányokat és működési elveket. A szoftvert védi a szerzői jog, és az egyéb vonatkozó szövetségi és állami törvények. A felhasználó felvállalja, hogy legjobb képességei szerint megvédi a szoftvert a jogosulatlan újragyártástól, terjesztéstől, átruházástól, használattól illetve kiadástól.

3. Másolásra vonatkozó korlátozások. A szoftver engedély nélküli másolása tilos.

4. Felhasználásra vonatkozó korlátozások. A szoftvert tilos felbontani, elemezni illetve visszafejteni.

5. Felmondás. A licencszerződés felmondásig érvényes. A licencszerződés automatikusan és külön értesítés nélkül érvényét veszti, amennyiben a felhasználó nem tartja be a licencszerződésben a Wacom cég felé vállalt kötelezettségeit.

6. Egyéb. A licencszerződés az Amerikai Egyesült Államok és Washington állam törvényeinek hatálya alá tartozik, kivéve az ázsiai csendes-óceáni térséget, ahol a japán törvények irányadók.

SZOFTVERLICENCSZERZŐDÉS 
(EURÓPA, AFRIKA ÉS A KÖZÉP-KELET)

Lényeges felhasználói tájékoztatás

Ez a termék olyan, szerzői joggal védett számítógépes programokat (szoftvereket) tartalmaz, melyek a WACOM Europe GmbH (WACOM) elidegeníthetetlen szellemi tulajdonát képezik. A szoftver a termékbe beépítve, illetve a mellékelt adathordozón egyaránt megtalálható. A termék megvásárlása nem jelenti automatikusan a WACOM szoftver és a kapcsolódó használati jogosultság megszerzését. A WACOM kizárólag a jelen szoftverlicencszerződés alapján adja át a felhasználónak a szoftverhasználat jogát. A termék megvásárlása a licencfeltételek elfogadását jelenti.

Szoftverhasználati jogosultság

A WACOM egyéni, nem kizárólagos licencet ad a felhasználónak a szoftver kizárólag ezzel a termékkel együtt történő, megfelelő működtetéséhez. A licenc csak a termékkel együtt ruházható át.

A szoftverhasználat kizárólag a szoftver állandó vagy ideiglenes, teljes vagy részletes másolására szolgál a letöltés, megjelenítés, futtatás, továbbítás vagy mentés módszerével, a benne foglalt parancsok és adatok végrehajtása illetve a szoftverfunkciók megfigyelése, vizsgálata vagy tesztelése céljából. 

A felhasználó nem licencelheti, adhatja bérbe vagy kölcsönbe a szoftvert harmadik félnek, és nem engedhet a szoftverhez semmilyen hozzáférést harmadik fél számára. A felhasználó a WACOM előzetes írásbeli engedélye nélkül nem másolhatja, módosíthatja, továbbíthatja illetve szerkesztheti a szoftvert, kivéve a biztonsági másolat létrehozásához vagy a fenti 2. szakaszban ismertetett célokhoz szükséges másolási műveleteket. A felhasználó nem bonthatja fel a szoftvert. Ha a szoftver nem a WACOM által szállított szoftverekhez kapcsolódó felületeket is tartalmaz, a WACOM az erre vonatkozó információkat kérésre megadja a felhasználónak, amennyiben az bizonyítani tudja a szoftverhasználathoz való jogosultságát illetve a másolási és postaköltségek kifizetése iránti hajlandóságát.